**APRŪPINIMO STANDARTO TEATRO BP ĮGYVENDINTI PROJEKTAS (2024-05-15)**

Skelbiame bendrojo ugdymo programas įgyvendinančių švietimo įstaigų aprūpinimo standarto (toliau – Standartas) dalies, skirtos Teatro BP projektą. Prašytume iki birželio 20 d. pateikti savo pastabas ir siūlymus.

**Kokia šio dokumento paskirtis?**

Standarto rengimo teisinis pagrindas – Lietuvos Respublikos švietimo įstatymo 40 straipsnio 2 dalis. Švietimo įstatymo 43 straipsnio 8 dalies 1 punktas numato, kad švietimo įstaiga bendrojo ugdymo programas gali vykdyti, jeigu jos materialieji ištekliai atitinka Švietimo, mokslo ir sporto ministro patvirtintus švietimo aprūpinimo standartus.

Materialieji ištekliai plačiąja prasme apima tiek švietimo įstaigų fizinę aplinką (patalpas, kabinetus, sales ir pan.), tiek jose esančias mokymo(si) priemones, joms veikti ar jomis naudotis reikalingas žaliavas, infrastruktūrą ir pan. Šiame Standarte nėra nustatomi reikalavimai švietimo įstaigų fizinei aplinkai.

Standarte aprašomos ir detalizuojamos mokymo(si) priemonės, nurodant jų paskirtį (funkcijas) ir savybes.

Mokymo(si) priemonės suprantamos kaip tiesiogiai mokymui(si) naudojamos vaizdinės, grafinės ir techninės priemonės, daiktai, medžiagos, įranga ir programinė įranga.

Šame Standarto  projekte priemonės ir jų aprašai pateikiami kiekvienai mokymo(si) turinio temai.

Galutiniame Standarto variante informacija bus pateikiama pagal ugdymo programas:

– pradinio ugdymo (1–4 klasės),

– pagrindinio ugdymo programą skiriant į pirmą (5–8 klasės) ir antrą (9–10 ir I–II gimnazijos klasės) dalis,

– vidurinio ugdymo (III–IV gimnazijos klasės).

Mokymo(si) priemonės skirstomos į būtinas ir papildomas. Būtinos mokymo(si) priemonės yra tos, kurias švietimo įstaiga privalo turėti, kad galėtų įgyvendinti Bendrąsias programas. Papildomos mokymo(si) priemonės – švietimo įstaigos nuožiūra įsigyjamos mokymo(si) priemonės, sudarančios sąlygas praturtinti mokinių mokymą(si) pagal ikimokyklinio, priešmokyklinio ir bendrojo ugdymo programas.

Siekiant aiškumo dėl švietimo įstaigai reikalingo mokymo(si) priemonių skaičiaus, jos pagal panaudojimą dar skirstomos į individualias ir demonstracines.

Standarte nurodomas minimalus mokymo(si) priemonių skaičius klasės ir (ar) grupės komplektui atsižvelgiant į maksimalų galimą mokinių skaičių klasėje (grupėje): pradinio ugdymo – 24 mokiniai, pagrindinio ir vidurinio ugdymo – 30 mokinių. Dėl didesnio nei minimalus mokymo(si) priemonių skaičiaus sprendžia švietimo įstaiga. Kokias papildomas priemones rinktis – realias ar virtualias – taip pat sprendžia švietimo įstaiga.

Laukiame Jūsų atsiliepimų ar komentarų projekto tekste el. paštu [jolita.morkunaite@nsa.smm.lt](mailto:jolita.morkunaite@nsa.smm.lt)

Nuoširdžiai ačiū už Jūsų indėlį rengiant šį dokumentą!

**PAGRINDINĖ TECHNINĖ ĮRANGA, REIKALINGA TEATRO DALYKO PROGRAMOS ĮGYVENDINIMUI, NEPRIKLAUSOMAI NUO KLASĖS IR TEMOS**

|  |
| --- |
| 1. Projektorius Optoma ZU506Te  Šis projektorius būtų įtin tinkamas rodyti spektakliams mokyklose, kadangi: jis yra lazerinis, tad jo tarnavimo laikas yra itin didelis - 30 000 val., ryškus - 5500 ANSI liumenų, todėl būsim užtikrinti, kad projekcijos bus gerai matomos net ir nepilnai užtamsintose salėse, kaip kad dažnai pasitaiko mokyklose; DLP technologija - kas yra labai svarbu spektakliams, todėl kad DLP technologija užtikrina minimalią projektoriaus 'prašvietą' - tai reiškia, kad projektorius nemeta beveik jokios nereikalingos/pašalinės šviesos, tuomet kai yra įjungtas ir pasiruošęs darbui, tačiau dar netransliuoja jokios projekcijos.  2. Lagaminas projektoriaus transportavimui. Labai svarbus daiktas, leisiantis saugiai transportuoti projektorių, apsaugant jį nuo mechaninių pažeidimų.  3. Stovas projektoriui . Labai svarbus įrangos komponentas, leisiantis reikiamoje vietoje saugiai pastatyti projektorių.  4. Signalinis HDMI laidas projektoriui . Įtin aukštos kokybės HDMI kabelis leidžiantis perduoti signalą iš kompiuterio į projektorių.  5. LED Prožektorius . Aukštos kokybės RGBW LED prožektorius spektaklių apšvietimui ir šviesos efektų kūrimui,  Reikėtų nemažiau 4 tokių prožektorių norint kokybiškai ir gražiai apšviesti rodomus spektaklius.  5.1 Showtec NET-2/3 Pocket. Labai svarbus įrenginys, leidžiantis bet kokio nešiojamo kompiuterio pagalba valdyti įvairius šviesos šaltinius (tiek LED, tiek kaitrinius prožektorius) be šviesų pulto. Labai reikalingas mokyklose ir kitose erdvėse, kurios neturi savo šviesų pulto.  5.2 Laidai LED prožektoriams užmaitinti ir signalui iš kompiuterio ar šviesų pulto į juos perduoti:  <https://www.thomann.de/intl/the_sssnake_pc_15_power_twist_dmx_cable.htm>  Reikalingi 4 vnt. 4  <https://www.thomann.de/intl/pro_snake_powercon_kabel_30m.htm>  Reikalingi 2 vnt.  <https://www.thomann.de/intl/stairville_pdc3bk_ip65_dmx_cable_10m_3pin.htm>  Reikalingas 2 vnt.  <https://www.thomann.de/intl/stairville_pdc3bk_ip65_dmx_cable_25m_3pin.htm>  Reikalingas 2 vnt.  <https://www.thomann.de/intl/stairville_pdc3bk_ip65_dmx_cable_3m_3pin.htm>  Reikalingas 2 vnt.  6. Krepšys LED prožektorių gabenimui. Labai svarbus daiktas, leisiantis saugiai transportuoti LED prožektorius, apsaugant juos nuo mechaninių pažeidimų. 4 Prožektoriams transportuoti reikalingi 2 krepšiai.  7. Stovas prožektoriams . Labai svarbus daiktas, leisiantis saugiai sukabinti prožektorius spektakliui reikalingoje vietoje, kadangi mokyklos dažnai neturi tam paruoštų kabinimo taškų. Reikalingi du tokie stovai.  8. Teatrinis kaitrinis prožektorius . Paprastas kaitrinis teatrinis prožektorius su fresnel tipo lęšiu, leidžiantis kokybiškai apšviesti spektaklį. Idealiai tinkamas naudoti kartu su LED prožektoriais, papildantis juos mažuose apšvietimo intensyvumuose, kuomet LED prožektoriai nebegali tinkamai dimeriuotis (apytiksliai iki 20% galios diapozone). Reikalingi 2.  9. Mobilus dimeris kaitriniams prožektoriams užmaitinti . Mobilus dimeris leidžiantis užmaitinti iki 4 kaitrinių prožektorių.  10. Belaidis mikrofonas su stotele  11. Elektros laidai/prailgintuvai/šakotuvai  12. Paprasti elektros srovės perdavimo laidai, leidžiantys užmaitinti prožektorius, projektorių ir kitą reikalingą elektros techniką:  20m <https://www.thomann.de/intl/stairville_power_cable_20m_15mm.htm> 1 vnt.  10m <https://www.thomann.de/intl/stairville_mains_extension_mc_10m_15_mm.htm> 1 vnt.  5m <https://www.thomann.de/intl/stairville_power_cable_5m_15mm.htm> 1 vnt.  2m <https://www.thomann.de/intl/brennenstuhl_flat_plug_ext._h05vv_f_2m_bk.htm> 1 vnt.  1.5m trišakis <https://www.thomann.de/intl/stairville_3_way_power_split_black.htm> 1vnt.  13. Montavimo programa:  Davinci Resolve  14. Montavimo įranga:  15. Kameros judesio stabilizavimas:  - Trikojis (tinkantys lengviems fotoaparatams ir telefonams)  - Telefono stabilizatorius su LED lemputėmis  16. Garso įrašymo technika:  - Prisegami mikrofonai, tinkami įrašyti interviu, paprasti naudoti  - Kryptinis mikrofonas, skirtas fonui įrašinėti, tvirtinamas ant fotoaparatų  17. Šviesa filmavimams:  - Efektinė,  - Tradicinė, interjerų filmavimui  18. Filmavimo technika  - Filmavimo/fotografavimo kameros |

**APRŪPINIMO STANDARTAS 1-2 KLASĖMS. TEATRAS**

| **Bendrosios  programos mokymo(si) turinio tema** | **Mokymo(si) turinio temos aprašymas** | **Priemonių paskirtis (funkcijos) ir (ar) savybės** | **Būtina** | **Papildoma** | **Individuali** | **Frontali** | **Reali** | **Skaitmeninė** | **Skaičius klasės komplektui** |
| --- | --- | --- | --- | --- | --- | --- | --- | --- | --- |
| **24.1. Vaidyba ir režisūra** | **24.1.1. Teatriniai žaidimai.**  Žaidžiami pojūčių, įsivaizduojamų aplinkybių, ritmo ir muzikiniai žaidimai, skiriami susikaupti ir atsipalaiduoti, koordinuotai judėti, lavinti dėmesingumą aplinkai, vaizduotę, garsų ir pojūčių (regos, klausos, lytėjimo, uoslės) reakcijas. | Teatro žaidimų rinkiniai | **+** |  |  |  | **+** | **+** | 1 |
| Skirtingų dydžių kamuoliukai | **+** |  |  |  | **+** |  | 26 |
| Lazdos (medinės ar plastikinės) |  | **+** |  |  | **+** |  | 26 |
| Smulkiosios perkusijos instrumentai |  | **+** |  |  | **+** |  | 26 |
|  | **24.1.2. Vaidybiniai-kalbiniai etiudai.**  Su grupe žaidžiami nesudėtingi bendravimo žodžiu – dialogų – žaidimai, pasitelkiant literatūrinio (tautosakinio) teksto ištraukas (eilutes, pastraipas) ir pasirenkant tinkamą intonaciją; kuriami ir atliekami nesudėtingi vaidybiniai ir kalbiniai etiudai pagal skaičiuočių, patarlių, priežodžių, pasakėčių (smulkiosios tautosakos) situacijas, lavinantys mokinio pastabumo, reakcijų, kalbinius, bendravimo gebėjimus. | Tautosakos rinkiniai su prozos tekstais, skaičiuotėmis, patarlėmis, priežodžiais ir kt. | **+** |  |  |  | **+** | **+** | 5 |
|  | **24.1.3. Scenos judesys.**  Atliekami nesudėtingi vaidybiniai individualūs, poriniai ir grupiniai etiudai, mokiniams „imituojant“ gyvūnų, paukščių garsus, judėjimą, kūno formas, jų bendravimą.  Išsiaiškinama, kuo skiriasi natūralus ir sceninis elgesys, kaip vaidinant padeda mimika, judesiai, kalba. | Vizualinės priemonės, vaizduojančios gamtoje gyvenančius gyvūnus, paukščius. | **+** |  |  |  |  |  | 5 |
| Paukščių balsus ir gamtos garsus iliustruojantys garsiniai rinkiniai | **+** |  |  |  |  | **+** | 1 |
|  | **24.1.4. Judesio ir kalbos sąveika.**  Kuriant ir rodant nesudėtingus individualius, porinius ir grupinius etiudus mokomasi veikti sutartomis aplinkybėmis, pasitelkti garsą, gestą ir judesį, pasirenkant aktualaus įvykio temą, apibūdinti ryšį su dabarties pilietinės visuomenės savikūra. | Judesio improvizacijos metodų rinkiniai. | **+** |  |  |  | **+** | **+** | 1 |
|  | **24.1.5. Vaidybos pojūčiai.**  Aptardami etiudus mokosi nusakyti vaidybos pojūčius, įvardyti, kas labiausiai pavyko. Apibrėžiamas ir paaiškinamas kultūros poveikis meno įvairovei. | Vizualinės priemonės, padedančios atpažinti emocijas. |  | **+** |  |  | **+** | **+** | 26 |
| Dienoraščio tipo savi refleksijos užrašinė, skirta vaidybos pojūčiams fiksuoti | **+** |  |  |  | **+** |  | 26 |
| **24.2. Teatro elementai ir kūrybos priemonės** | **24.2.1. Spektaklio refleksija**.  Su mokiniais pažiūrimas spektaklis (lankantis teatre) ar jo vaizdo įrašas. Aptariami pagrindiniai kūrybiniai principai, pristatomi žymiausi kūrėjai. | Duomenų bazė su profesionalių menininkų spektakliais arba tų spektaklių ištraukomis konkrečiam amžiaus tarpsniui ir konkrečiais klausimais refleksijai pravesti | **+** |  |  |  |  | **+** | 1 |
| Užrašinės, skirtos spektaklių refleksijai | **+** |  |  |  | **+** |  | 26 |
|  | **24.2.2. Teatriniai elementai.**  Prisimindami (analizuodami) spektaklį mokiniai išskiria ir savais žodžiais apibūdina teatrinius elementus: tekstas (kalba), aktoriai (personažai), aplinka (scenografija) ir kostiumai, garsai (muzika), atmosfera (šviesos ir spalvos, vaizdo projekcijos) ir kt. | Metodinė medžiaga, su parengtais klausimai refleksijai ir spektaklių analizei | **+** |  |  |  | **+** | **+** | 1 |
| Aptarimui reikiamo dalykinio žodyno, teatrinių elementų aptarimo pavyzdys | **+** |  |  |  | **+** | **+** | 26 |
|  | **24.2.3. Personažai.**  Prisimindami (analizuodami) spektaklį mokiniai išskiria personažų svarbą spektakliui, apibūdina jų išvaizdą, elgesį, ryšius su kitais, jų tikslus ir (ar) patiriamus išbandymus, turinčius poveikį asmenybės formavimuisi. | Metodinė medžiaga, su parengtais klausimai refleksijai spektaklių analizei | **+** |  |  |  | **+** | **+** | 1 |
| Aptarimui reikiamo dalykinio žodyno, teatrinių elementų aptarimo pavyzdys | **+** |  |  |  | **+** | **+** | 26 |
|  | **24.2.4. Temos ir idėjos.**  Remdamiesi įgytomis žiniomis mokiniai nusako matyto spektaklio temą, atsižvelgia į keliamas etines ir moralines, tarpusavio pasitikėjimo ir pagalbos idėjas. Aptariamos ir įvertinamos žmogaus teisės ir lygios galimybės, jų poveikis kūrybai. | Metodinė medžiaga, su parengtais klausimai refleksijai spektaklių analizei | **+** |  |  |  | **+** | **+** | 1 |
|  | **24.2.5. Emocinis poveikis.**  Savais žodžiais apibūdina, kas spektaklyje labiausiai patiko ar nepatiko, kokias emocijas, mintis sukėlė personažai, tema, teatriniai elementai. Komentuojama ir apibrėžiama intelektinės nuosavybės sąvoka. | Metodinė medžiaga, su parengtais klausimai refleksijai spektaklių analizei | **+** |  |  |  | **+** | **+** | 26 |
| Užrašinės, skirtos spektaklių refleksijai | **+** |  |  |  | **+** |  | 26 |
| **24.3. Teatro raida ir įvairovė** | **24.3.1. Teatrališkumas kasdienybėje.**  Mokiniai diskutuoja apie teatrinius elementus kasdienėje aplinkoje, pvz., jų mėgstamus žaidimus, šventes. Aptaria tradicijas, papročius. | Rinkiniai ir vaizdinė medžiaga apie tradicinius žaidimus, šventes, papročius. | **+** |  |  |  |  | **+** | 1 |
|  | **24.3.2. Teatrališkumas gamtoje.**  Mokiniai diskutuoja apie teatrinius elementus gamtoje: gamtos kaitos ciklus, paukščių ir gyvūnų prisitaikymą prie kintančių gamtos sąlygų, aplinkybių. | Rinkiniai ir vaizdinė medžiaga apie gamtos ciklą, gyvūnų prisitaikymą išlikti gamtoje. | **+** |  |  |  |  | **+** | 1 |
|  | **24.3.3. Simboliai ir ženklai.**  Mokiniai pagal pateiktus ir (ar) savo pavyzdžius diskutuoja ir lygina valstybinių, kalendorinių, miesto ar regiono švenčių teatrinius (teatralizavimo) elementus, nurodo juose naudojamus simbolius, etnografinius ženklus. | Rinkiniai ir vaizdinė medžiaga apie valstybines, miesto šventes, simbolinius ir etnoghrafinius simbolius juose. | **+** |  |  |  |  | **+** | 1 |
|  | **24.3.4. Teatriniai elementai.**  Nupasakoja, kaip ir (ar) naudoja teatrinius elementus žaisdamas, mokydamasis, padėdamas sau įveikti stresą. | Platforma (eduka prototipu), kur žaidimo principu būtų galima atlikti tam tikrus testus, žinių patikrinimui. | **+** |  |  |  | **+** | **+** | 1 |

**APRŪPINIMO STANDARTAS 3-4 KLASĖMS. TEATRAS**

| **Bendrosios  programos mokymo(si) turinio tema** | **Mokymo(si) turinio temos aprašymas** | **Priemonių paskirtis (funkcijos) ir (ar) savybės** | **Būtina** | **Papildoma** | **Individuali** | **Frontali** | **Reali** | **Skaitmeninė** | **Skaičius klasės komplektui** |
| --- | --- | --- | --- | --- | --- | --- | --- | --- | --- |
| **25.1. Vaidyba ir režisūra** | **25.1.1. Etiudo kūrimas.**  Mokiniai kuria ir atlieka etiudą grupėje, poroje ar individualiai (gyvai arba naudodami kaukes, atskleisdami pasaulio kultūrų įvairovę) pagal savarankiškai pasirinktą temą, derindami prie jos verbalines ir neverbalines raiškos priemones. | Metodinė medžiaga pristatanti etiudo kūrimo principus, struktūrą, sudedamąsias dalis | **+** |  |  |  | **+** | **+** | 26 |
| Kaukės | **+** |  |  |  | **+** |  | 26 |
| Objektai, įvairios medžiagos objektų etiudams kurti | **+** |  |  |  | **+** |  | 26 |
|  | **25.1.2. Personažo kūrimas.**  Aiškinasi, kaip kuriamas personažas (jo amžius, individualios savybės, judesiai, kalbėjimo būdas), pasitelkdami vaizduotę ir kūrybiškumą pasirenka bei panaudoja personažą charakterizuojančias detales, judesius, kalbą. | Metodinė medžiaga, padedanti kuriamo personažo pasirengimui |  | **+** |  |  |  | **+** | **1** |
|  | **25.1.3. Etiudo aptarimas.**  Mokiniai, parodę savo kūrinius klasės draugams, paaiškina įgyvendintus sumanymus, atspindinčius dabarties pilietinės visuomenės savikūrą. | Metodinė medžiaga, su parengtais klausimais refleksijai etiudų analizei | **+** |  |  |  | **+** | **+** | 26 |
|  | **25.1.4. Refleksija.**  Mokiniai diskutuoja apie savo kūrybinius ieškojimus, įsivertina savo ir draugų sumanymus bei pasiekimus. Analizuoja teatro pažinimo reikšmę jų gyvenime bendražmogiškų vertybių kontekste. | Užrašinės, skirtos spektaklių refleksijai | **+** |  |  |  | **+** |  | 26 |
| **25.2. Teatrinės raiškos ir kūrybos priemonės** | **25.2.1. Kūrybos priemonės.**  Iš pateiktų pavyzdžių (ar pažiūrėję gyvą spektaklį) mokiniai susipažįsta ir aptaria teatrinės raiškos ir kūrybos priemones (vaidybą – aktorių darbą; muziką, garsus – kompozitoriaus darbą, scenos apipavidalinimą – scenografo darbą, tekstą – dramaturgo darbą). Apibrėžiama intelektinės nuosavybės sąvoka. | Multimedija, kompiuteris vaizdinės medžiagos transliavimui | **+** |  |  |  | **+** |  | 1 |
| Ekranas vaizdinės medžiagos stebėjimui | **+** |  |  |  | **+** |  | 1 |
| Specialios jungtys ir laidai pajungti technikai vaizdinės medžiagos stebėjimui | **+** |  |  |  | **+** |  | 5 |
| Garso transliavimo technika | **+** |  |  |  | **+** |  | 2 |
|  | **25.2.2. Pavyzdžio aptarimas.**  Tyrinėdami konkretų pavyzdį, mokiniai apibūdina, kaip teatro raiškos (kūrybos) priemonės padeda suprasti spektaklį. Pasitelkiamos žymiausių kūrėjų mintys ir darbai. | Atrinkti konkretūs pavyzdžiai, iliustruojantys, kaip teatro raiškos priemonės padeda atskleisti spektaklio mintį | **+** |  |  |  | **+** |  | 26 |
|  | **25.2.3. Pojūčiai**.  Savais žodžiais paaiškina teatro raiškos (kūrybos) priemonių poveikį savo kaip žiūrovo pojūčiams, emocijoms. Komentuojamas ekstremalių situacijų poveikis kūrybai. | Pojūčius aptariančios ir vizualiai iliustruojančios kortelės, su tuo susiję terminai, specifiniai žodžiai |  | **+** |  |  | **+** |  | **26** |
| Specialūs, refleksijai skirti užrašai | **+** |  |  |  | **+** |  | **26** |
| **25.3. Teatro raida ir įvairovė** | **25.3.1. Kaukės.**  Mokiniai susipažįsta, gali išvardyti ir apibūdinti kalendorines lietuvių šventes, kuriose naudojamos kaukės (pvz., Užgavėnių, lygiadienio šventės). | Metodinė medžiaga lietuvių kalendorinių švenčių aptarimui | **+** |  |  |  | **+** |  | 26 |
| Folklorinės kaukės | **+** |  |  |  | **+** |  | 26 |
| Medžiagos kaukių gamybai |  | **+** |  |  | **+** |  | 26 |
|  | **25.3.2. Kultūrinė įvairovė.**  Pagal pateiktus pavyzdžius tyrinėjamas kaukės ir karnavalo ryšys, mokiniai susipažįsta su liaudiškomis, žaidybinėmis, karnavalinėmis teatro ištakomis, atkreipiamas dėmesys į pasaulio kultūrų įvairovę; pasigaminamos nesudėtingos (pvz., Venecijos karnavalo) kaukės, su jomis kuriami nesudėtingi etiudai. | Vaizdinė medžiaga skirtingų šalių folklorinėms apeigoms, kostiumams, kaukėms aptarti | **+** |  |  |  |  | **+** | **1** |
| Medžiagos kaukėms pasigaminti |  | **+** |  |  | **+** |  | 26 |
|  | **25.3.3. Lėlių teatras.**  Mokiniai susipažįsta su lėlių teatru; iš natūralių, saugių medžiagų pasigamina lėles ir suvaidina trumpus etiudus apie gamtos tausojimą. | Metodinė, vaizdinė medžiaga, pristatanti lėlių teatro specifiką ir įvairovę | **+** |  |  |  |  | **+** | 1 |
| Pirštininės lėlės | **+** |  |  |  | **+** |  | 26 |
| Siluetinės lėles | **+** |  |  |  | **+** |  | 26 |
| Objektai, galintys virsti lėlėmis |  | **+** |  |  | **+** |  | 26 |
|  | **25.3.4. Kaukė ir graikų mitai.**  Mokiniai tyrinėja antikinio teatro ir commedia dell’arte kaukes; pasigaminę jas, improvizuoja trumpus etiudus pagal graikų mitus, italų komedijos siužetus. | Vaizdinė medžiaga, pristatanti antikinio teatro ir commedia dell’arte kaukes | **+** |  |  |  |  | **+** | **1** |
| Antikinio teatro ar commedia dell’arte kaukių prototipai |  | **+** |  |  | **+** |  | 26 |
|  | **25.3.5. Kaukė siužeto kontekstuose.**  Diskutuoja, kaip kaukės gali būti naudojamos kasdieniame gyvenime, kada ir kaip mokiniai patys pasinaudoja kaukėmis. Stengiamasi į tai pažvelgti per mokymosi visą gyvenimą prizmę. | Klausimų rinkinys diskusijai |  | **+** |  |  |  | **+** | 1 |

**APRŪPINIMO STANDARTAS 5-6 KLASĖMS. TEATRAS**

| **Bendrosios  programos mokymo(si) turinio tema** | **Mokymo(si) turinio temos aprašymas** | **Priemonių paskirtis (funkcijos) ir (ar) savybės** | **Būtina** | **Papildoma** | **Individuali** | **Frontali** | **Reali** | **Skaitmeninė** | **Skaičius klasės komplektui** |
| --- | --- | --- | --- | --- | --- | --- | --- | --- | --- |
| **26.1. Vaidyba ir režisūra** | **26.1.1. Etiudo struktūra.**  Mokiniai išsiaiškina etiudo ir spektaklio komponavimo taisykles, mokosi improvizuoti siužetą, dialogus pagal pasirinktą (pvz., aplinkos apsaugos) temą.  Vaidindami pasitelkia tvarias, aplinkai saugias medžiagas ir priemones. | Metodinė medžiaga, skirta etiudo struktūros pristatymui |  | **+** |  |  |  | **+** | 1 |
| Aplinkosaugos temą nagrinėjantys tekstai | **+** |  |  |  |  | **+** | 1 |
|  | **26.1.2. Etiudas aktualia tema.**  Kurdami etiudą klimato kaitos (atšilimo) tema, mokiniai renka informaciją apie klimato atšilimo grėsmę, komponuoja etiudo dramaturgiją ir tekstus. | Rekomendacijos, kaip parengti dramaturginį tekstą iš surinktos medžiagos aktualia tema | **+** |  |  |  |  | **+** | 1 |
| Metodų rinkinys, nukreipiantis, kaip iš surinktos medžiagos sukurti etiudą |  | **+** |  |  |  | **+** | 1 |
|  | **26.1.3. Etiudo pristatymas.**  Surengia etiudo parodymą ir aptarimą atsakingo vartojimo tema pasikvietę artimuosius, draugus, kitų klasių mokinius. Išsikelia aktualius klausimus. | Etiudo pristatymui scenoje reikalinga techninė įranga (apšvietimas, garsas ir kt.) | **+** |  |  |  | **+** |  | 1 |
| Informacinės sklaidos priemonių parengimui reikiamo medžiagos | **+** |  |  |  | **+** |  | 26 |
|  | **26.1.4. Etiudo refleksija.**  Diskutuoja, kokias bendravimo, kolegiškumo, atsakingumo už bendrą darbą savybes ugdo teatro kūryba | Klausimų rinkinys refleksijai atlikti |  | **+** |  |  |  | **+** | 1 |
| Pagalvėlės, susėdus ant žemės refleksijai atlikti | **+** |  |  |  | **+** |  | 26 |
| **26.2. Teatro elementai ir kūrybos priemonės** | **26.2.1. Vaidybos būdai.**  Pažiūrėję šio amžiaus vaikams skirtą spektaklį ar jo ištrauką, mokiniai susipažįsta ir tyrinėja vaidybos būdus (psichologinės ir nepsichologinės vaidybos skirtumai, panašumai), analizuoja spektaklio formą, žanrą, turinį ir jų sąsajas. | Vaizdinė medžiaga, iliustruojanti psichologinės ir nepsichologinės vaidybos būdus vaikiškuose spektakliuose | **+** |  |  |  |  | **+** | 1 |
| Požymių, apibūdinančių psichologinės ir nepsichologinės vaidybos būdus rinkinys | **+** |  |  |  | **+** | **+** | 26 |
|  | **26.2.2. Teatro reiškinio analizė.**  Pažiūrėję šio amžiaus vaikams skirtą spektaklį ar jo ištrauką, mokiniai analizuoja scenovaizdžio, muzikos ir vaidybos ryšį, susieja juos su siužetu ir spektaklio tema, idėja. | Vaizdinė medžiaga, pristatanti skirtingus spektaklių scenovaizdžius | **+** |  |  |  |  | **+** | 1 |
| Spektaklių ištraukos**,** iliustruojančios muzikos ir siužeto sąsajas |  | **+** |  |  |  | **+** | 1 |
| Tekstiniai pavyzdžiai, pristatantys teatro reiškinio analizę |  | **+** |  |  | **+** | **+** | 26 |
|  | **26.2.3. Interpretacijos.**  Pasinaudodami įgytomis žiniomis mokiniai interpretuoja spektaklį, vertina, kurie spektaklio elementai ir raiškos priemonės padėjo geriau suprasti spektaklio temą ir idėją, kurie buvo nesuprantami ir kodėl. Stengiamasi į tai pažvelgti per mokymosi visą gyvenimą prizmę. | Klausimynas, tekstinei spektaklio interpretacijai parengti | **+** |  |  |  |  | **+** | **1** |
|  | **26.2.4. Vertinimas.**  Diskutuoja ir vertina, kaip spektaklis paveikė asmeniškai, kaip prisidėjo ugdant asmenines moralines, etines savybes, stiprinant vertybines nuostatas. | Klausimynas, spektaklio poveikiui aptarti | **+** |  |  |  |  | **+** | 1 |
| Žodynas, padėsiantis įžodinti spektaklio metu patirtas emocijas |  | **+** |  |  |  | **+** | 1 |
| **26.3. Teatro raida ir įvairovė** | **26.3.1. Teatro rūšys ir formos.**  Nagrinėdami pateiktus pavyzdžius mokiniai susipažįsta su tradicinėmis teatro rūšimis (dramos, operos, baleto, lėlių teatro ir pan.) ir formomis (pvz., kai dramos teatre režisierius interpretuoja dramos (literatūros) kūrinį, aktoriai vaidina personažus, spektaklis rodomas tradicinėje teatro scenoje); aptaria jų svarbiausius bruožus. | Vaizdinė medžiaga, pristatanti tradicines teatro rūšis ir formas (dramos, operos, baleto, lėlių teatro ir pan.) | **+** |  |  |  |  | **+** | 1 |
| Specifinis žodynas, aptariantis skirtingų teatro formų savybes ir požymius |  | **+** |  |  |  | **+** | 1 |
|  | **26.3.2. Teatro formų aptarimas.**  Pagal pateiktus pavyzdžius (pažiūrėjus spektaklius, vaizdo medžiagą ar apsilankius renginyje) mokiniai, ugdydami savo kultūrinę ir estetinę nuovoką, lygina tradicines ir netradicines (dokumentinis teatras, teatriniai performansai, instaliacijos; netradicinė spektaklio rodymo erdvė ir pan.) teatro formas, teatralizuotus renginius, apibūdina jų žiūrovus. | Esminių požymių sąrašas, apibūdinantis tradicines ir netradicines teatro formas |  | **+** |  |  |  | **+** | 1 |
|  | **26.3.3. Teatro pavydžių analizė.**  Pasižiūrėję profesionalaus ir mėgėjų (liaudies) teatro pavyzdžius, mokiniai diskutuoja, kuo jie skiriasi ir kuo panašūs; aplankomas, jei toks yra, vietos liaudies (mėgėjų) kolektyvas, susipažįstama su jo istorija, kūrėjais, vieta kultūriniame bendruomenės, miesto gyvenime, žmogaus teisėmis ir lygiomis galimybėmis, aptariamas jo poreikis. | Vaizdinė medžiaga, pristatanti mėgėjų teatrų pasirodymus |  | **+** |  |  |  | **+** | 1 |

**APRŪPINIMO STANDARTAS 7-8, 9-12 I–IV GIMNAZIJOS KLASĖMS. ŠOKIS**

|  | **Mokymo(si) turinio temos aprašymas** | **Priemonių paskirtis (funkcijos) ir (ar) savybės** | **Būtina** | **Papildoma** | **Individuali** | **Frontali** | **Reali** | **Skaitmeninė** | **Skaičius klasės komplektui** |
| --- | --- | --- | --- | --- | --- | --- | --- | --- | --- |
| **27.1. Vaidyba ir režisūra** | **27.1.1. Etiudo kūrimas ir atlikimas.**  Mokiniai išbando žodinio pasakojimo formą, pasakojimo kūrimą. Raiškaus kalbėjimo ir retorikos pratimai derinami su priešistorės ir poistorės etiudais (pvz., literatūriniai ar istoriniai herojai naujomis aplinkybėmis, istoriniai įvykiai, pasukantys kita linkme ir keičiantys istorijos raidą, ir pan.), taip pat etiudais, kuriuose atsispindi mokiniams aktualios sveikos gyvensenos nuostatos, taip pat su klasės ar bendraamžių problemomis (pvz., socialinės nelygybės ir patyčių) susijusios temos. | Dramaturginio teksto formavimo principų ir metodologijos metodinė medžiaga | **+** |  |  |  |  | **+** | 1 |
| Interviu metodo įgyvendinimui parengtas metodinis pavyzdys |  |  | **+** |  | **+** |  | 26 |
| Diktofonai garsinei medžiagai fiksuoti | **+** |  |  |  | **+** |  | 5 |
| Retorikos pradžiamokslis ir kita metodinė medžiaga raiškiam kalbėjimui lavinti |  | **+** |  |  | **+** | **+** | 1 |
|  | **27.1.2. Aktorius ir režisierius**.  Mokiniai susipažįsta ir išbando ištisinio veiksmo ir personažo kūrimą pagal temą ir (ar) literatūrinį kūrinį; į bendrą kūrybos procesą įtraukiami ne tik turintys vaidybinių gebėjimų, bet ir linkstantys į režisūrą ar organizacinį darbą mokiniai. Apžvelgiamos ugdymo karjerai, finansinio raštingumo temos. | Režisūriniams sumanymams reikalingos priemonės:   * Medžiagos * Objektai * Muzika | **+** |  |  |  | **+** |  | **5** |
| Režisūrinei idėjai įgyvendinti reikalinga techninė įranga:   * Apšvietimas * Garsas * Multimedija ir kt. | **+** |  |  |  | **+** |  | **5** |
|  | **27.1.3. Kūrybinio darbo etapai.**  Aptariami ir praktiškai išbandomi teatrinio sumanymo (pvz., Forumo teatro) įgyvendinimo etapai: temos pasirinkimas, scenarijaus kūrimas, pasiskirstymas vaidmenimis, raiškos ir kūrybos priemonių pasirinkimas ir pan. Analizuojama finansinio raštingumo tema „Rizika ir grąža“. | Kūrybinio darbo etapus aptarianti metodinė medžiaga |  | **+** |  |  | **+** | **+** | 1 |
|  | **27.1.4. Kūrybinio sumanymo pristatymo erdvės.**  Mokiniai renka ir mokosi pristatyti (vaizdiniu ir (ar) skaitmeniniu būdu) įgyvendinamo teatrinio sumanymo informacinę medžiagą. | Vizualinės medžiagos fiksavimo priemonės (fotoaparatas, kamera) | **+** |  |  |  | **+** |  | 5 |
| Vizualinės medžiagos transliavimo priemonės (multimedija, ekranas, garsas) | **+** |  |  |  | **+** |  | 5 |
| Kūrybinio sumanymo transliavimo parengimui reikiama vaizdų montavimo programa | **+** |  |  |  | **+** | **+** | 1 |
|  | **27.1.5. Pristatymo refleksija.**  Sėkmingai įgyvendinę teatrinį sumanymą mokiniai diskutuoja apie asmeninių savybių ugdymą, polinkius bei poreikius, susijusius su teatro menu ir kūryba. | Klausimynas refleksijai ir pristatymo diskusijai rengti | + |  |  |  |  | + | 1 |
| **27.2. Teatro elementai ir kūrybos priemonės** | **27.2.1. Teatro pavyzdžių analizė.**  Pagal gyvus ir (ar) skaitmeninius spektaklių pavyzdžius mokiniai susipažįsta su socialinio, politinio teatro formomis, nagrinėja jų kūrybos ir raiškos priemones. Demonstruojami žymiausi vizualaus ir audialaus teatro pavyzdžiai. | Audio vizualinių, intermedialių spektaklių pavyzdžių rinkinys | **+** |  |  |  |  | **+** | **1** |
|  | **27.2.2. Socialinio teatro kontekstai**.  Aptariami A. Boalio Forumo teatro, aktualias visuomenines problemas keliantys taikomojo teatro modeliai, jų atsiradimo ir poveikio kontekstas; išsiaiškinamas meninių ir nemeninių priemonių tikslingumas, atranka, savitas naudojimas spektaklyje. | Socialinio teatro, Forumo teatro kūrimo metodų rinkinys |  | **+** |  |  | **+** | **+** | **1** |
| Socialinio teatro pasirodymų virtualų pavyzdžiai |  | **+** |  |  |  | **+** | **1** |
|  | **27.2.3. Teatro recenzijos.**  Perskaičius parinktas spektaklių recenzijas, susipažįstama su recenzijos žanru ir struktūra; mokiniai raštu analizuoja ir vertina matytą (pačių) kurtą spektaklį pagal pasirinktą žanrą – recenziją, laišką kūrėjams, laišką draugui, esė ir pan. Analizuojamos ekstremalios situacijos, ryšys su dabartinės visuomenės savikūra. | Rekomendacinių recenzijų, analizuojančių spektaklius pavyzdžiai | + |  |  |  | + | + | 8 |
| Klausimynas, schema recenzijai parengti | + |  |  |  | + | + | 1 |
| **27.3. Teatro raida ir įvairovė** | **27.3.1. Klasikinis teatras.**  Nagrinėjamas klasikinis teatras, susipažįstama su svarbiausiais dramaturgais, jų pjesėmis, kūrybos kontekstu: Sofoklis, Molière’as, Shakespere’as, Antonas Čechovas. Aptariamos ir palyginamos šiuolaikinės klasikinių dramų idėjos, asmenybės, teatrinės interpretacijos. | Klasikos dramaturgų (Sofoklio, Molière’o, Shakespere’o, A. Čechovo) pjesės pasirinktinai |  | **+** |  |  | **+** | **+** | **8** |
|  | **27.3.2. Teatro reformatoriai.**  Susipažįstama su XX a. teatro reformatoriais ir jų idėjomis: Konstantinas Stanislavskis (psichologinis teatras ir vaidybos sistema), Bertoltas Brechtas (politinis teatras, nepsichologinė-distancijuota vaidyba, muzikiniai zongai), Jerzy Grotowskis (skurdusis, fizinis teatras), Augustas Boalis (Forumo teatras). Aptariama to laikmečio teatro raida. | Teatro reformatorių K. Stanislavskio, B. Brechto, J. Grotowskio, A. Boalio teatro idėjas pristatanti literatūra |  | **+** |  |  | **+** | **+** | 8 |
|  | **27.3.3. Režisūrinis teatras.**  Nagrinėjamas Lietuvos režisūrinis teatras, susipažįstama su svarbiausiais režisieriais – interpretatoriais, jų teatro ir režisūros bruožais (Jonas Jurašas, Jonas Vaitkus, Eimuntas Nekrošius, Oskaras Koršunovas, Gintaras Varnas (pasirinktinai)). Analizuojami teatro spektakliai, kryptingai paveikiantys asmenybės formavimąsi. | Režisierių J. Jurašo, J. Vaitkaus, E. Nekrošius, O. Koršunovo, G. Varno spektaklių video įrašai |  | **+** |  |  |  | **+** | 8 |
|  | **27.3.4. Žiūrovas – spektaklio kūrėjas.**  Pasitelkus pavyzdžius aptariamas ir palyginamas skirtingų teatro epochų žiūrovas, išsiaiškinama žiūrovo reikšmė teatro kūrybai. Aptariamos kultūrų įvairovės, globalizacijos temos. | Parengtas klausimynas aptarimui inicijuoti |  | **+** |  |  |  | **+** | **1** |
|  | **27.3.5. Individualūs potyriai.**  Diskutuojama apie asmeninę patirtį teatre, dalijamasi pozityviais ir negatyviais patyrimais, lūkesčiais. Apžvelgiama ir reflektuojama ugdymo karjerai tema. | Parengtas klausimynas diskusijai |  | **+** |  |  |  | **+** | **1** |
|  | | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_